C 312/150
MT
Il-Ġurnal Uffiċjali tal-Unjoni Ewropea
1.9.2023
(21)
Fl-2023, il-pożizzjoni fiskali hija pprojettata fit-tbassir tar-rebbiegħa 2023 tal-Kummissjoni li tkun espansjonarja (– 1,5 % tal-PDG), fil-kuntest ta' inflazzjoni għolja.
Din issegwi pożizzjoni fiskali espansjonarja fl-2022 (– 0,9 % tal-PDG).
It-tkabbir fin-nefqa kurrenti primarja ffinanzjata fuq livell nazzjonali (netta minn miżuri ta' dħul diskrezzjonali) fl-2023 huwa pprojettat li ser jipprovdi kontribuzzjoni espansjonarja ta' 1,3 punt perċentwali għall-pożizzjoni fiskali.
Dan jinkludi ż-żieda fl-ispiża tal-miżuri ta' appoġġ immirati għall-unitajiet domestiċi u għad-ditti l-aktar vulnerabbli għaż-żidiet fil-prezzijiet tal-enerġija b'0,3 % tal-PDG.
Il-kontribuzzjoni espansjonarja tan-nefqa kurrenti primarja netta ffinanzjata fuq livell nazzjonali hija għalhekk parzjalment dovuta biss għallappoġġ immirat għall-unitajiet domestiċi u d-ditti l-aktar vulnerabbli għaż-żidiet fil-prezzijiet tal-enerġija.
Ittkabbir espansjonarju fin-nefqa kurrenti primarja ffinanzjata fuq livell nazzjonali (netta minn miżuri ta' dħul diskrezzjonarji) huwa xprunat ukoll minn, fost fatturi oħra, benefiċċji soċjali minbarra dawk in natura, sussidji relatati ma' miżuri tal-enerġija mhux immirati, żidiet permanenti fil-pagi tas-settur pubbliku, kontribuzzjoni ta' darba għall-baġit tal-Unjoni, u t-tnaqqis fir-rati tal-VAT.
Fil-qosor, it-tkabbir ipprojettat tan-nefqa kurrenti primarja ffinanzjata fuq livell nazzjonali mhux konformi mar-Rakkomandazzjoni tal-Kunsill tat-12 ta' Lulju 2022.
In-nefqa ffinanzjata mill-għotjiet tal-Faċilità u minn fondi oħra tal-Unjoni hija pprojettata li tammonta għal 0,2 % tal-PDG fl-2023, filwaqt li l-investiment iffinanzjat fil-livell nazzjonali huwa pprojettat li jipprovdi kontribuzzjoni espan­ sjonarja għall-pożizzjoni fiskali ta' 0,1 punt perċentwali.
Għalhekk, il-Lussemburgu qed jippjana li jiffinanzja investiment addizzjonali permezz tal-Faċilità u fondi oħra tal-Unjoni, u huwa pprojettat li jippreserva l-investi­ ment iffinanzjat fil-livell nazzjonali (15).
Huwa jippjana li jiffinanzja l-investiment pubbliku għat-tranżizzjoni ekoloġika u dik diġitali, u għas-sigurtà tal-enerġija, bħall-elettrifikazzjoni tat-trasport pubbliku, it-tisħiħ tannetwork tat-tramm u tal-ferrovija, fond għall-klima u l-enerġija biex jappoġġa l-akkwist ta' pannelli fotovoltajċi, id-diġitalizzazzjoni tas-servizzi pubbliċi u s-sigurtà tal-komunikazzjoni diġitali (it-teknoloġija kwantistika), li huma parzjalment iffinanzjati mill-Faċilità u fondi oħra tal-Unjoni.
(22)
Skont il-Programm ta' Stabbiltà 2023, id-defiċit tal-gvern estiż huwa mistenni li jiżdied għal 1,7 % tal-PDG fl2024.
Iż-żieda fl-2024 tirrifletti prinċipalment l-estensjoni tal-miżuri ta' appoġġ biex jipproteġu l-introjtu talunitajiet domestiċi u korporattiv kontra l-effetti taż-żieda fl-inflazzjoni.
Skont il-Programm ta' Stabbiltà 2023, ilproporzjon tad-dejn għall-PDG tal-gvern estiż huwa mistenni li jiżdied għal 27,5 % fi tmiem l-2024.
Abbażi ta' miżuri politiċi magħrufa fid-data tal-għeluq tat-tbassir, it-tbassir tar-rebbiegħa 2023 tal-Kummissjoni jipprojetta defiċit tal-gvern ta' 1,5 % tal-PDG fl-2024.
Dan huwa kemxejn aktar baxx mid-defiċit ipprojettat fil-Programm ta' Stabbiltà 2023, prinċipalment minħabba żieda iżgħar fil-kumpens tal-impjegati u t-trasferimenti soċjali, skont ittbassir tar-rebbiegħa 2023 tal-Kummissjoni.
It-tbassir tar-rebbiegħa 2023 tal-Kummissjoni jipprojetta proporzjon aktar baxx tad-dejn tal-gvern estiż mal-PDG, ta' 27,0 % fi tmiem l-2024.
(23)
Il-Programm ta' Stabbiltà 2023 jipprevedi l-estensjoni tal-miżuri ta' appoġġ għall-enerġija sa tmiem l-2024.
Il-Kummissjoni bħalissa tassumi li l-ispiża netta tal-miżuri ta' appoġġ għall-enerġija hija ta' 0,5 % tal-PDG fl2024 (16), meta mqabbla ma' 1,1 % tal-PDG fl-2023.
Dawk l-istimi huma bbażati fuq is-suppożizzjoni li ma jkunx hemm żidiet ġodda fil-prezzijiet tal-enerġija.
Il-miżuri ta' appoġġ għall-enerġija li bħalissa huma ppjanati li jibqgħu fis-seħħ fl-2024 ma jidhrux li huma mmirati lejn unitajiet domestiċi jew ditti vulnerabbli.
Ħafna minnhom ma jippreservawx bis-sħiħ is-sinjal tal-prezz biex titnaqqas id-domanda għall-enerġija u tiżdied leffiċjenza enerġetika.
(24)
Ir-Regolament (KE) Nru 1466/97 jitlob titjib annwali fil-bilanċ tal-baġit strutturali lejn l-objettiv baġitarju ta' terminu medju b'0,5 % tal-PDG bħala punt ta' riferiment (17).
Meta jitqiesu konsiderazzjonijiet ta' sostenibbiltà fiskali, skont il-Kummissjoni jkun xieraq titjib fil-bilanċ strutturali ta' mill-inqas 0,3 % tal-PDG għall-2024.
Sabiex jiġi żgurat tali titjib, u f'konformità mal-metodoloġija tal-Kummissjoni, it-tkabbir fin-nefqa primarja netta ffinan­ zjata fil-livell nazzjonali (18) fl-2024 jenħtieġ li ma jaqbiżx il-4,8 %, kif rifless f'din ir-Rakkomandazzjoni.
Fl-istess ħin, il-miżuri ta' appoġġ għall-enerġija li jifdal (attwalment stmati mill-Kummissjoni għal 1,1 % tal-PDG fl-2023) jenħtieġ li jitneħħew gradwalment fl-2023, jekk l-iżviluppi tas-suq tal-enerġija jippermettu li dan isir u l-ewwel għandhom ikunu l-miżuri l-inqas immirati, u l-iffrankar relatat jenħtieġ li jintuża biex jitnaqqas id-defiċit talgvern.
Skont l-istimi tal-Kummissjoni, dan iwassal għal tkabbir fin-nefqa primarja netta taħt ir-rata massima ta' tkabbir rakkomandata għall-2024.
Minkejja dan, skont it-tbassir tar-rebbiegħa 2023 tal-Kummissjoni, it-tkabbir fin-nefqa netta kurrenti primarja ffinanzjata fil-livell nazzjonali fl-2023 mhuwiex f'konformità mar-Rakkoman­ dazzjoni tal-Kunsill tat-12 ta' Lulju 2022.
Jekk dan jiġi kkonfermat, ikun xieraq li jkun hemm inqas tkabbir finnefqa primarja netta fl-2024.
(15) Nefqa kapitali oħra ffinanzjata fil-livell nazzjonali hija pprojettata li tipprovdi kontribuzzjoni newtrali għall-PDG.
(16) Id-definizzjoni tal-Kummissjoni ta' miżuri tal-enerġija tinkludi biss miżuri ta' politika fiskali li jaffettwaw direttament il-prezzijiet tal-enerġija jew jipprovdu appoġġ temporanju għall-introjtu għall-konsum tal-enerġija.
Il-miżuri ġenerali ta' appoġġ għall-inflazzjoni mhumiex ikklassifikati bħala miżuri tal-enerġija, u dan jispjega differenza fl-ispiża baġitarja stmata tal-miżuri ta' appoġġ għallenerġija bejn il-Programm ta' Stabbiltà 2023 u t-tbassir tar-rebbiegħa 2023 tal-Kummissjoni.
(17) L-Artikolu 5 tar-Regolament (KE) Nru 1466/97 jirrikjedi wkoll aġġustament ta' aktar minn 0,5 % tal-PDG għall-Istati Membri b'dejn tal-gvern li jaqbeż is-60 % tal-PDG, jew b'riskji aktar evidenti għas-sostenibbiltà tad-dejn.
(18) In-nefqa primarja netta hija definita bħala nefqa ffinanzjata nazzjonalment netta minn miżuri ta' dħul diskrezzjonarji u blesklużjoni tal-infiq fuq l-imgħax kif ukoll l-infiq ċikliku fuq il-qgħad.